Postul: Radio România Cultural

Perioada: 20 mai − 20 iunie 2009

	Postul
	Ziua, ora
	Emisiunea, autorul greşelii
	Greşeala
	Varianta corectă
	Explicaţia

	RRC
	22.V,

18.32
	Expresul de seară

(Dana Pitrop)
	„la nivel de imagine e bun [filmul]”
	„în ceea ce priveşte imaginea, e bun”
	Stilistică: clişeul la nivel de trebuia evitat în acest context.

	RRC
	27.V,

13.25
	Ştiinţa în cuvinte potrivite
(Corina Negrea)
	„ne aşteptăm ca să urmeze şi alte gale”
	„ne aşteptăm să urmeze şi alte gale”
	Sintaxă: propoziţiile necircumstanţiale (aici o completivă prepoziţională) nu se construiesc cu conjuncţia compusă ca să, ci cu să. Tiparul de construcţie se extinde de la sinonimia să – ca să, elemente introductive ale propoziţiei circumstanţiale de scop: Am venit (ca) să te văd vs Vreau să te văd.

	RRC
	29.V,
17.43
	Planeta Radio. Pagini de istorie

(Dan Manolache)
	„Când se va întâmpla lansarea cărţii?”
	„Când va avea loc lansarea cărţii?”
	Semantică: verbul a se întâmpla nu este potrivit în contextul dat. Acest verb se referă la fapte, evenimente considerate punctual, nu în desfăşurare.

	RRC
	31.V,
14.20
	Muzicieni de azi, muzicieni de mâine

(Rodica Sava)
	„şaptisprezece ani”
	„şaptesprezece ani”
	Stilistică: şaptisprezece este o pronunţare populară a numeralului compus din numeralul simplu şapte, prepoziţia spre şi zece.

	RRC
	2.VI,
18.12
	Jocul cu mărgele de sticlă

(Adriana Niţu)
	„trebuia să aibe loc”
	„trebuia să aibă loc”
	Morfologie: terminaţia verbului a avea la conjunctiv prezent, persoana a III-a, numărul singular este -ă, nu -e.

	RRC
	2.VI,

18.30
	Expresul de seară

(Dana Pitrop)
	„în locurile unde se întâmplă evenimente culturale”
	„în locurile unde au loc evenimente culturale”
	Semantică: verbul a se întâmpla nu este potrivit în contextul dat. Acest verb se referă la fapte, evenimente considerate punctual, nu în desfăşurare.

	RRC
	4.VI,

13.34
	Ştiinţa în cuvinte potrivite

(Corina Negrea)
	„şi din punct de vedere al diagnosticului, şi din punct de vedere al tratamentului”
	„şi din punctul de vedere al diagnosticului, şi din punctul de vedere al tratamentului”
	Sintaxă: în structura din punct de vedere, elementul component punct se articulează când locuţiunea este urmată de un substantiv; când urmează un adjectiv, punct rămâne nearticulat  (din punct de vedere medical).

	RRC
	4.VI,

14.06
	Oaza de muzică

(Ştefan Naftanailă)
	„la ora optâsprezece treizeci”
	„la ora optsprezece treizeci”
	Ortoepie: numeralul cardinal compus are structura: opt + spre + zece.

	RRC
	4.VI,

14.26
	Oaza de muzică

(Corespondent)
	„vom încerca să profităm la maxim de această ocazie”
	„vom încerca să profităm la maximum de această ocazie”
	Morfologie: forma maxim are utilizare adjectivală, iar maximum, utilizare adverbială.

	RRC
	5.VI,

9.49
	Dimineaţă crossover

(Tiberiu Crişan)
	„pe măsură ce cântecele vor fi finalizate vor fi postate acolo una câte una”
	„pe măsură ce cântecele vor fi finalizate vor fi postate acolo unul câte unul”
	Sintaxă: dezacord în gen al pronumelor nehotărâte.

	RRC
	5.VI,

10.01
	Ştiri culturale (Prezentator)
	„editori, importatori şi distribuitori de carte”
	„editori, importatori şi distribuitori de carte”
	Ortoepie: accentuare greşită a substantivului.

	RRC
	5.VI,

10.14
	Texte şi pretexte

(Valentin Protopopescu)
	„Mircea Lucescu pe acea vreme vroia să înţeleagă, vroia să vadă”
	„Mircea Lucescu pe acea vreme voia să înţeleagă, voia să vadă”
	Morfologie: forma de imperfect vroia este un hibrid între voia (de la verbul a voi) şi vrea (de la verbul a vrea).

	RRC
	5.VI,

10.15
	Texte şi pretexte

(Valentin Protopopescu)
	„a ales un oraş care nu e o mare metropolă”
	„a ales un oraş care nu e o metropolă”
	Semantică: pleonasm (metropolă − „nume dat marilor oraşe ale lumii”).

	RRC
	5.VI,

10.15,

10.18
	Texte şi pretexte

(Valentin Protopopescu)
	„promiţând că va califica teamul naţional la Campionatul...”;

„marile teamuri ale lumii”
	„promiţând că va califica echipe naţional la Campionatul...”;

„marile echipe ale lumii”
	Lexic: folosire excesivă, repetată, a anglicismului team, în locul substantivului echipă.

	RRC
	5.VI,

10.19
	Texte şi pretexte

(Valentin Protopopescu)
	„cu rivala Galateisaray”
	„cu rivala lui Galatasaray/Galatasaray-ului”
	Morfologie: formă greşită de genitiv − substantivul propriu Galatasaray a fost considerat ca fiind compus, cu  un substantiv feminin pe prima poziţie (Galata + saray).

	RRC
	5.VI,

10.34
	Texte şi pretexte

(Valentin Protopopescu)
	„5 iunie, zi în care sărbătorim, nu-i aşa, Ziua Învăţătorului”
	„5 iunie, când sărbătorim Ziua Învăţătorului”
	Semantică: repetiţie supărătoare a substantivului zi.

Stilistică: clişeele verbale ar trebui evitate.

	RRC
	9.VI,

13.19
	Ştiinţa în cuvinte potrivite

(Dan Manolache)
	„atârnaţi de tavanele peşterelor”
	„atârnaţi de tavanele peşterilor”
	Morfologie: formă greşită de genitiv a substantivului peşteră.

	RRC
	9.VI,

13.30
	Ştiinţa în cuvinte potrivite

(Reporter)
	„dat fiind faptul şi că acestea costă foarte mulţi bani”
	„dat fiind şi faptul că acestea costă foarte mulţi bani”
	Sintaxă: topică greşită a (semi)adverbului şi.

	RRC
	9.VI,

13.31
	Ştiinţa în cuvinte potrivite

(Reporter)
	„totuşi vroiam să vă întreb de ce este importantă”
	„totuşi voiam să vă întreb de ce este importantă”
	Morfologie: forma de imperfect vroiam este un hibrid între voiam (de la verbul a voi) şi vream (de la verbul a vrea).

	RRC
	9.VI,

13.44
	Ştiinţa în cuvinte potrivite

(Dan Manolache)
	„în afară de prune, care io am înţeles că cu prunele...”
	„în afară de prune, despre care eu am înţeles că...”
	Sintaxă: anacolut.

	RRC
	9.VI,

13.44
	Ştiinţa în cuvinte potrivite

(Corina Negrea)
	„asta cred că vroiaţi să afle colegul nostru”
	„asta cred că voiaţi să afle colegul nostru”
	Morfologie: forma de imperfect vroiaţi este un hibrid între voiaţi (de la verbul a voi) şi vreaţi (de la verbul a vrea).

	RRC
	9.VI,

13.57
	Ştiinţa în cuvinte potrivite

(Realizatoarea rubricii „Concurs”)
	„în domeniul filosofiei şi medicinii aristotelice”

„una dintre cele mai celebre cărţi din istoria medicinii”
	„în domeniul filosofiei şi medicinei aristotelice”

„una dintre cele mai cunoscute cărţi/cărţile celebre din istoria medicinei”
	Morfologie: formă greşită de genitiv a substantivului medicină.

Semantică: sensul adjectivului celebru este „foarte cunoscut”, deci formularea „cele mai celebre” este pleonastică. 

	RRC
	11.VI,

11.11
	Portret FM

(Oltea Şerban Pârâu)
	„cel mai romantic stil cubanez: bolero”
	„cel mai romantic stil cubanez: bolero”
	Ortoepie: accentuare greşită a substantivului.

	RRC
	11.VI,

11.18
	Portret FM

(Oltea Şerban Pârâu)
	„o experienţă personală în stilul bolero” 
	„o experienţă personală în stilul bolero”
	

	RRC
	14.VI,

15.00
	Itinerarii muzicale

(voce)
	„Şi acum, Itinerarii muzicale”
	„Şi acum, Itinerare muzicale”
	Morfologie: formă greşită de plural a substantivului itinerar (şi în titlul emisiunii).


RECOMANDĂRI:

„începând cu orele 17” (Radio România Cultural, 27.V, 13,22) – recomandat: ora 17;
„Ar fi la fel de geniale la matematică ca şi băieţii” (Radio România Cultural, 4.VI, 13.16) − recomandat: precum băieţii;

„Să ascultăm nişte ritmuri extrem de fierbinţi, extrem de iberice” (Radio România Cultural, 5.VI, 20.09) − recomandat: iberice;

„este dedicat aniversării a 20 de ani de la...” (Radio România Cultural, 11.VI, 10.23) − recomandat: celei de-a 20-a aniversări.

